તેમ છતાં કાયદાકીય રીતે એવું માનવામાં આવ્યું છે કે, સત્તાધારી ભાજપ પાસે ૧૪ જ્યારે કોંગ્રેસ પાસે ૧૬ સભ્યોનું સંખ્યાબળ હોવા છતાં તેઓ તાલુકા પંચાયતમાંથી ભાજપને સત્તાની બહાર રાખી શકે તેમ નથી, તો બીજી તરફ વિપક્ષના નેતા હરેશ પ્રજાપતિએ દાવો કરતા જણાવ્યું છે કે, બુધવારે મળેલી ખાસ સામાન્ય સભા બાદ આગામી દિવસોમાં બજેટ બેઠક બોલાવવી પડશે પરંતુ તેમાં વિપક્ષનું સંખ્યાબળ વધુ હોવાને કારણે આગામી વર્ષનું બજેટ સર્વાનુમતે પસાર કરવામાં ભાજપને નવનેજાના પાણી આવે તો નવાઈ નહીં કારણ કે અત્યારે વિપક્ષ પાસે ઉપપ્રમુખ તથા સામાજિક ન્યાય સમિતિ હોવાને કારણે બજેટ બેઠક દરમિયાન મડાગાંઠ ઊભી થવાની શક્યતા નકારી શકાતી નથી.